**Ministru kabineta noteikumu projekta**

**„Noteikumi par Latvijas Nacionālā kultūras centra maksas pakalpojumu cenrādi XXV Vispārējo latviešu Dziesmu un XV Deju svētku pasākumu nodrošināšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Noteikumi par Latvijas Nacionālā kultūras centra maksas pakalpojumu cenrādi XXV Vispārējo latviešu Dziesmu un XV Deju svētku pasākumu nodrošināšanai” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
|  2. |  Pašreizējā situācija un problēmas | Saskaņā ar Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 5.2.punktu Latvijas Nacionālajam kultūras centram ir tiesības iekasēt maksu par sniegtajiem pakalpojumiem. Pamatojoties uz Dziesmu un deju svētku likuma 7.panta sesto daļu un Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 12.punktu Vispārējo latviešu Dziesmu un deju svētku rīkotājs ir Latvijas Nacionālais kultūras centrs.Ministru kabineta 2012.gada 19.septembra rīkojums Nr.448 „Par XXV Vispārējo latviešu dziesmu un XV Deju svētku norises laiku un vietām” nosaka, ka XXV Vispārējie latviešu dziesmu un XV Deju svētki (turpmāk – Svētki) tiek rīkoti no 2013.gada 30.jūnija līdz 7.jūlijam.Svētku programmu veido 51 pasākumi ar vairāk kā 62 norisēm, Svētku atklāšana Rīgā (nodrošināta plaša sabiedrības līdzdalība svētkos), Svētku virsdiriģentu un virsvadītāju godināšana, Svētku dalībnieku gājiens, Deju lieluzvedums (4 izrādes), Svētku dalībnieku balle, senioru koru un deju kolektīvu koncerts, sakrālās mūzikas koncerts, vokāli simfoniskās mūzikas koncerts, vokālo ansambļu laicīgās un garīgās mūzikas koncerti, vokālo ansambļu sadziedāšanās, pūtēju orķestru dižkoncerts, pūtēju orķestru koncerti, tautas mūzikas koncerts, tautas mūzikas ansambļu maratons, kokļu ansambļu koncerts, folkloras diena, tautas lietišķās mākslas izstāde, tautas tērpu skate, t.sk. laureātu apbalvošana, tautas lietišķās mākslas un amata meistaru darinājumu tirgus, labāko amatierteātru izrādes, teātru brīvdabas izrādes, „Saieta nams”, t.sk. programmas tūristiem, mazākumtautību kolektīvu koncerti un pasākumi. Nozīmīgākais pasākums svētkos ir Svētku Noslēguma koncerts un sadziedāšanas nakts pasākums. Svētku atklāšanas norises notiks arī Latvijas novados un pilsētās. |
|  3. | Saistītie politikas ietekmes novērtējumi un pētījumi |  Projekts šo jomu neskar. |
|  4. | Tiesiskā regulējuma mērķis un būtība | Projekts sagatavots, lai nodrošinātu Svētku pasākumu maksas pakalpojumu cenu apstiprināšanu Ministru kabinetā. Projekts paredz noteikt ieejas biļešu izcenojumus 16 Svētku pasākumiem. Svētkos kopumā notiks 16 pasākumi ar maksas ieejas biļetēm. Svētku pasākumu biļešu politika veidota pamatojoties uz: (1) nepieciešamību gūt Svētku realizācijai nepieciešamos budžetā plānotos ieņēmumus, (2) veicot izpēti un aprēķinus Svētku pasākumu norišu vietu ietilpībai, ņemot vērā gan Svētku mākslinieciskās, gan tehniskās realizācijas nosacījumus un izmaksas, kā arī nepieciešamos finanšu resursus. Lai piedāvātu iespēju ikvienam interesentam iegādāties biļetes uz Svētku pasākumiem, biļešu izcenojums veidots amplitūdā no Ls 1 līdz Ls 30 saskaņā ar katra pasākuma programmu, skatītāju ietilpību un biļešu pieprasījumu. Biļešu cenu kategorija ir noteikta saskaņā ar katra pasākuma veidu vai ieejas biļetes noteiktās sēdvietas atrašanās vietai dabā. Biļešu cenu kategorijas netiks mainītas, bet ņemot vērā to, ka norišu vietās sēdvietu, sektoru un zonējuma plānojums veidots pēc skatītāju vietu izvietojuma projekta, var tikt aizvērti atsevišķi sektori un rindas biļešu tirdzniecībai, ja notiek izmaiņas, mākslinieciskās un tehniskās koncepcijas realizācijas plānā. Aprēķinot samaksu par pakalpojumu, ir ņemta vērā pasākuma valstiskā nozīmība, tajā iesaistīto iedzīvotāju skaits un no valsts budžeta piešķirto dotācijas un atbalstītāju piešķirto līdzekļu apmērs Svētku pasākumu realizācijai. Saskaņā ar 2012.gada 19.decembra Dziesmu svētku padomē apstiprināto Svētku biļešu politiku, plānots publiskajā tirdzniecībā nodrošināt 70% biļešu, iepriekšējā rezervēšanā 18% biļešu un 12% ielūgumu Svētku goda viesiem un Dziesmu svētku procesa uzturētājiem un rīkotājiem. Svētku rīkotājs Latvijas Nacionālais kultūras centrs izstrādās iekšējo kārtību kādā nodrošinās ielūgumus vai nodrošinās iespēju rezervēt biļetes – prioritāri Latvijas pilsētu, novadu pašvaldībām, ņemot vērā pašvaldību ieguldījumu Dziesmu svētku procesa uzturēšanā, sadarbībā ar Pasaules Brīvo latviešu apvienību, kultūras un Dziesmu svētku procesa uzturētājiem ārpus Latvijas. Projektā paredzētajiem Latvijas Nacionālā kultūras centra sniegtajiem maksas pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu. Pievienotās vērtības nodokli nepiemēro, ņemot vērā to, ka saskaņā ar Dziesmu un deju svētku likuma 7.panta sesto daļu un Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 12.punktu Latvijas Nacionālais kultūras centrs ir Vispārējo latviešu Dziesmu un deju svētku rīkotājs un saskaņā ar Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 4.7.punktu nodrošina Vispārējo latviešu dziesmu un deju svētku sagatavošanu, īstenošanu un tradīcijas nepārtrauktību dziesmu un deju svētku starplaikā.Projekta 3.punktā ir noteikts, ka maksu par Latvijas Nacionālā kultūras centra sniegtajiem maksas pakalpojumiem, kas saistīti ar Svētku pasākumiem, iekasē biļešu operators un normatīvajos aktos noteiktajā kārtībā pārskaita Latvijas Nacionālā kultūras centra budžetā. Lai gan Svētku pēdējais pasākums notiek 2013.gada 7.jūlijā, lai nodrošinātu Projekta 3.punktā noteiktās kārtības īstenošanu, Projekta 4.punktā noteikts, ka Projekts ir spēkā līdz 2013.gada 31.jūlijam. |
|  5. | Projekta izstrādē iesaistītās institūcijas | Kultūras ministrija, Latvijas Nacionālais kultūras centrs.  |
|  6. | Iemesli, kādēļ netika nodrošināta sabiedrības līdzdalība |  Projekts šo jomu neskar. |
|  7. | Cita informācija |  Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Svētku dalībnieki, Dziesmu un deju svētku procesā iesaistītās personas. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Ikviens Latvijas un ārvalstu iedzīvotājs. |
|  3. | Tiesiskā regulējuma finansiālā ietekme |  Projekts šo jomu neskar. |
|  4. | Tiesiskā regulējuma nefinansiālā ietekme |  Projekts šo jomu neskar. |
|  5. | Administratīvās procedūras raksturojums | Projekts šo jomu neskar. |
|  6. | Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

 |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013** (tūkst.latu) | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 180,0 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 180,0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.Budžeta izdevumi: | 180,0 | 0 | 0 | 0 | 0 |
| 2.1.valsts pamatbudžets | 180,0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3.pašvaldību budžets  | 0 | 0 | 0 | 0 | 0 |
| 3.Finansiālā ietekme: | 0 | 0 | 0 | 0 | 0 |
| 3.1.valsts pamatbudžets | 0 | 0 | 0 | 0 | 0 |
| 3.2.speciālais budžets | 0 | 0 | 0 | 0 | 0 |
| 3.3.pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5.Precizēta finansiālā ietekme: | X | 0 | 0 | 0 | 0 |
| 5.1.valsts pamatbudžets | 0 | 0 | 0 | 0 |
| 5.2.speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „XXV Vispārējo latviešu Dziesmu un XV Deju svētku pasākumu maksas pakalpojumu cenu kalkulācija”.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Budžeta ieņēmumi no biļešu realizācijas ir plānoti Ls 180 000 (XXV Vispārējo latviešu Dziesmu un XV Deju svētku pasākumu maksas pakalpojumu ieņēmumu aprēķins sniegts Projekta sākotnējās ietekmes novērtējuma ziņojuma (anotācijas) 2.pielikumā un detalizēta ieņēmumu prognoze sniegta Projekta sākotnējās ietekmes novērtējuma ziņojuma (anotācijas) 3.pielikumā). Minimālā ieņēmumu prognoze Ls 180000 tika noteikta, ņemot vērā informāciju par iepriekšējo Dziesmu un deju svētku biļešu realizāciju, kā arī ņemot vērā ekonomisko situāciju valstī un iedzīvotāju pirktspēju. Ja ieņēmumu prognoze tiks pārsniegta, Latvijas Nacionālais kultūras centrs normatīvajos aktos noteiktajā kārtībā veiks grozījumus noteiktajos budžeta ieņēmumos. Ja tiks pārsniegtas ieņēmumu prognozes, ieņēmumi tiks novirzīti Dziesmu un deju svētku tradīcijas ilgtspējas nodrošināšanai un Svētku izvērtēšanas pasākumiem. Latvijas Nacionālais kultūras centrs maksu par maksas pakalpojumiem iekasēs ar pakalpojuma sniedzēja (biļešu operators) starpniecību. Tiks sludināta publisko iepirkumu procedūra – biļešu tirdzniecības pakalpojums. Pakalpojumu sniedzējs nodrošinās biļešu tirdzniecību iepriekšpārdošanas vietās, internetā un Svētku norises vietās. Pakalpojuma sniedzējs ieņēmumus no pārdotajām biļetēm, pamatojoties uz iepirkuma līguma nosacījumiem, pārskaitīs Latvijas Nacionālajam kultūras centram normatīvajos aktos noteiktajā kārtībā.Biļešu ieņēmumu izlietošanas mērķi ir izskatīti un apstiprināti Dziesmu un deju svētku padomes 2012.gada 19.decembra sēdē: -Svētku atklāšanas pasākums Dziesmu svētku parkā un Dziesmu svētku virsdiriģentu/virsvadītāju godināšana, kopā Ls 13240,00;- Gaismas un skaņas nodrošinājums Svētku Noslēguma koncertā Mežaparka lielajā estrādē, un scenogrāfijas ieceres īstenošanai Mežaparka estrādē un Mežaparka teritorijā atbilstoši mākslinieciskajai koncepcijai un Svētku pasākumu plānam Mežaparkā, kopā Ls 43000,00 - Svētku Deju lieluzveduma mākslinieciskās koncepcijas ieceres īstenošanai un kvalitātes nodrošināšanai, kopā Ls 21820,00;- Svētku Vokāli simfoniskais koncerts - koncerta nodrošināšanai nepieciešamie apgaismošanas pakalpojumi un Liepājas simfoniskā orķestra iesaistīšana koncertā, kopā Ls 10050,00;  - Mārketinga un komunikācijas aktivitātes (infografikas, plakāti, afišas, vides objekti u.c.), kopā Ls 7874,00;- Svētku Tautas lietišķās mākslas un dizaina izstādes mākslinieciskās koncepcijas īstenošana kopā Ls 16025,00; - Svētku Vokālo ansambļu koncerts „Latviešu psalmu dziedājumi”, kopā Ls 2255,00;- Materiāli tehniskais nodrošinājums Svētku darba grupām, kopā Ls 19970,00;- J.Vītola 150.gadadienai veltīts koncerts, kopā Ls 8566,00; - Svētku Pūtēju orķestru Dižkoncerts, kopā Ls 8200,00;- Svētku Tautas mūzikas koncerts, kopā Ls 5900,00;- Svētku Kokļu mūzikas koncerts, kopā Ls 7000,00;- Autoratlīdzības maksājumi, kopā Ls 16100,00. |

*Anotācijas IV, V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. Sabiedrības informēšana par projekta izstrādes uzsākšanu | Svētku cenu politika tika izskatīta Dziesmu un deju svētku padomes 2012.gada 19.decembra sēdē (Dziesmu un deju svētku padomes 2012.gada 19.decembra sēdes lēmums Nr.3.1. pievienots Projekta sākotnējās ietekmes novērtējuma ziņojuma (anotācijas) 4.pielikumā). Dziesmu un deju svētku padomē ir pārstāvēts plašs Svētkos iesaistīto institū institn deju svētku padomē ir ciju, sabiedrības grupu un profesionāļu loks.tkos iesaistju svētku padome;;ra s Dziesmu un deju svētku padomes sastāvā ir kultūras ministrs, izglītības un zinātnes ministrs, finanšu ministrs, Saeimas Izglītības, kultūras un zinātnes komisijas deleģēts deputāts, Rīgas Domes priekšsēdētājs, Latvijas Pašvaldību savienības priekšsēdis, Valsts prezidenta kancelejas pārstāvis, Apvienoto Nāciju Izglītības, zinātnes un kultūras organizācijas Latvijas Nacionālās komisijas pārstāvis, koru nozares pārstāvji, deju nozares pārstāvji, pūtēju orķestru nozares pārstāvis, tautas lietišķās mākslas nozares pārstāvis, tautas mūzikas nozares pārstāvis, tradicionālās kultūras nozares pārstāvis, profesionālās mūzikas pārstāvis, pašvaldību kultūras centru pārstāvis un nevalstisko organizāciju pārstāvis.  |
| 2. Sabiedrības līdzdalība projekta izstrādē | Svētku cenu politika tika izskatīta Dziesmu un deju svētku padomes 2012.gada 19.decembra sēdē. |
| 3. Sabiedrības līdzdalības rezultāti | Dziesmu un deju svētku padome 2012.gada 19.decembra sēdē izskatīja Svētku biļešu cenu politiku un nolēma atbalstīt tās izstrādāšanu un virzību uz Ministru kabinetu steidzamības kārtā. |
| 4. Saeimas un ekspertu līdzdalība | Saeimas Izglītības, kultūras un zinātnes komisijas deleģētā deputāte I.Rībena ir Dziesmu un deju svētku padomes sastāvā un 2012.gada 19.decembra sēdē izskatīja Svētku biļešu politiku. |
| 5. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija, Latvijas Nacionālais kultūras centrs.  |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  6. |  Cita informācija |  |

Kultūras ministre Ž.Jaunzeme – Grende

   Vīza: Valsts sekretārs G.Puķītis

22.02.2013.

1795

B.Erdmane

Tālr.67227405

Baiba.Erdmane@knmc.gov.lv